Man buite PE-winkelsentrum geskiet(Argieffoto: Kent Williamson) Die polisie in Kabega Park ondersoek ŉ saak van poging tot moord ná ŉ skietery Woensdag by ŉ winkelsentrum in Gqeberha (Port Elizabeth). Kapt. Sandra Janse van Rensburg, woordvoerder van die polisie, sê ŉ 21-jarige man het die middag omstreeks 13:30 saam met kollegas buite die winkelsentrum se ingang gesit toe ŉ skoot onverwags afgevuur is. “Hulle het gesit en gesels toe ŉ skoot afgevuur is. Die man is getref en hy het geval.” Die man het ŉ besering aan sy bobeen opgedoen en is na ŉ hospitaal geneem. Die motief vir die skietery is onbekend. Enigiemand met inligting word versoek om Kabega Park-speurders te kontak by 082 302 6159.